

### **KOOSOLEKU PROTOKOLL nr 1/2019 (64)**

Tallinn

Algus kell 10.00, lõpp kell 12.30 3. aprill 2019

A

Algus kell 14.00, lõpp kell 15.40

## EESTI TEADUSTE AKADEEMIA

**ESTONIAN ACADEMY OF SCIENCES**

# ENERGEETIKAKOMISJON

Juhatas Arvi Hamburg

Protokollis Arvi Hamburg

Koosolekust võtsid osa komisjoni liikmed: Arvi Hamburg, Ando Leppiman, Leo Mõtus, Leevi Mölder, Arvo Ots, Anto Raukas, Ülo Rudi, Mati Valdma, Andres Öpik

Puudusid: Tiit Kallaste, Enn Lust, Andres Siirde

Külalised: Jan Niilo (MTÜ Veskivaramu), Teet Sibrits (Jõelähtme valla keskkonna- ja kommunaalsosakonna juhataja), Vahur Kivistik (OÜ Wooluvabrik juhatuse liige)

**Päevakord:**

1. Hüdroenergia kasutamisvõimalustest Eestis.
2. Stateegilise otsuse BRELL -st väljaastumine ja sünkroniseerimine Mandri -Euroopaga seonduvast vastutusest
3. Informatsioon
4. **Hüdroenergia kasutamisvõimalustest Eestis**

Ettekande Eesti hüdroenergeetika sektorist ja veejõu kasutamisega seonduvast tegi MTÜ Veskivaramu juhatuse liige Jan Niilo. Ta tõi välja hüdroelektrijaamade (HEJ) peamised valupunktid:

* kalade kunagiste kudemispaikade taastmise nõue,
* oht kaotada HEJ honed kui muinsuskaitseobjektid ning arhitektuurimälestised.

Teet Sibrits selgitas kohaliku omavalitsuse seisukohti hajutatud elekritootmisel ja paisjärvede funktsioone puhkealana. OÜ Wooluvabrik juhatuse liige Vahur Kivistik selgitas Linnamäe HEJ tänast seisu ja tulevikuväljavaateid.

Järgnesid diskussioon ja küsimused.kus selgitati kalakaitse , muinsuskaitse ja puhkemaastike omavahelist konflikti

**Otsus:**

*1.1 Töötavate hüdroelektrijaamade sulgemine on negatiivne signaal kogu taastuvenergeetikale ja investoritele;*

*1.2 Hajatootmine hüdroressursist on üks energiajulgeoleku tagatis, juhitava tootmisallika likvideerimine suurendab varustuskindluse haavatavust;*

*1.3 Eestis on ajalooliselt olnud hüroelektrijaamu kordades rohkem, mis mõjutasid jõgede veereziimi, neist on vaid tühine osa taastatud II töötsükliks;*

*1.4 Kalade kudemispaikade taastamiseks pole töötava elektrijaama tammi lammutamine ja elektrijaama sulgemine põhjendatud, vaid kasutada muid tehnilise lahendusi (kalatrepp, kalalift jne);*

*1.5 Mittekasutatav ajalooline ehitis ja muinsuskaitseline hoone hävib, kaotame taastatud arhitehktuurimälestised*

***Eesti Teaduste Akadeeemia energeetikakomisjon soovitab Keskkonnaametil analüüsida Põhja – Eesti jõgede seisundit ja leida argumenteeritud tasakaal taastuvenergeetika, milööväärtuste, muinsuskaitse looma-, taimekosluse ja kalanduslikku potentsiaali vahel***

**2 . Stateegilise otsuse BRELL-st väljaastumine ja sünkroniseerimine Mandri -Euroopaga seonduvast vastutusest**

Energeetikakomisjon on varasemalt viiel korral sama teemat arutanud. Tänase seisuga on koostatud mitmeid uuringuid ja osaliselt on ka mõned vastused olemas. Kuid Eesti elektrisüsteemi sünkroonala vahetamine nõuab märksa põhjalikumat anaüüsi, sealjuures nii poliitiliste, tehniliste kui ka majaduslike aspektide hindamist.

TA energeetikakomisjoni hinnangul puudub: *\* teaduslikul analüüsil põhinev riskianalüüs, \* argumenteeritud varustus- ja häirekindluse analüüs, \* tegevuskava ja võimaluste analüüs UCTE sünkroonalas töötamisel, \* UCTE sünkroonala nõuete täitmise investeeringute kava ja lõpptarbija hinnaprognoos*, *\* genereerivate allikate evitamise kava asendamaks Narva Elektrijaamade vähenevat võimsust, \* tegevuskava ja majanduslike mõjude analüüs Vene Föderatsiooni initsiatiivil ennaktemposEesti elektrisüsteemi lahutamine IPS/UPS sünkroonalast.*

Arvestades eeltoodud on TA energeetikakomisjon seisukohal, et Eesti elektrisüsteemi sünkroonala vahetus eeldab senisest hoopiski põhjalikumat, analüüsi ja koordineeritud tegevuskava.

1. **Informatsioon**

3.1 Energeetikakomisjoni 2019. I poolaasta tegevuskava

* Energeetikakomisjoni järgmine istung juunis energeetikaettevõtte külastus, soovitavalt päikesejaam;
* II poolaastal käsitleda n.n Rohemajandust (põlevkivienergeetika asendatavus, vesinikuenergeetika, tuumajaam). Kaasata arutellu valdkondlikud MTÜ-d

**3.2** WEC Akadeemia

Järgmisena käsitletav teema

* Transpordikütused - arutelu ja kavandatav tegevus

Juhatus Protokollis

Arvi Hamburg Siiri Jakobson